Pielikums

Ādažu novada pašvaldības 25.01.2024. lēmumam Nr. 26

“Par nosacītās cenas apstiprināšanu cirsmai īpašumā “Ziedoņu mežs”,

 cirtes veida maiņu īpašumos “Birznieku mežs”, “Sūnu mežs”

 un cirsmu pārvērtēšanu”

**CIRSMAS TEHNISKĀ SPECIFIKĀCIJA**

**Cirsmai Ziedoņu mežs 1,6 ha, kadastra numurs 80520090102**

1. Cirsmas izstrādātājam:
	1. Jāveic cirsmas koku izstrāde - koku zāģēšana, sagatavotā koksne jāsagatavo izdevīgākajā/ vērtīgākajā sortimentā atbilstoši Valsts meža dienesta apliecinājumam koku ciršanai.
	2. Iezīmētie ekoloģiskie koki jāatstāj nenozāģēti.
	3. Pēc atzarošanas zari, kas nav nepieciešami ieklāšanai treilēšanas ceļā, jāsavāc kaudzēs un jānovieto krautuvē, krautuves vietu saskaņojot ar Īpašnieka īpašumu apsaimniekotāju, pašvaldības aģentūru “Carnikavas komunālserviss” (turpmāk – Īpašnieks).
	4. Ir tiesības darbu izpildes laikā izmantot darbarīkus, iekārtas un tehniku pēc saviem ieskatiem, ievērojot attiecīgās darbības reglamentējošo normatīvo aktu prasības.
	5. Jāsaskaņo ar Īpašnieku kokmateriālu izvešanas ceļi un augšgala krautuves vieta.
2. Cirsmas izstrādātājam izstrādes plānotais krājas apjoms norādīts cirsmas vērtējumam pievienotajā tabulā, pie faktiskās izpildes tas var mainīties. Faktiskie apjomi tiks konstatēti krautuvē pēc darbu izpildes.
3. Cirsmas izstrādātājam jāveic meža izstrāde saskaņā ar Latvijas Republikā spēkā esošajiem meža izstrādes, darba drošības noteikumiem un ciršanas vietas sakārtošanas normatīvajiem aktiem.
4. Meža infrastruktūras objekti (ceļi, caurtekas, grāvji) jālieto atbilstoši normatīvajiem aktiem.
5. Cirsmas izstrādātājam jāorganizē darba aizsardzības sistēma atbilstoši Darba aizsardzības likuma prasībām.
6. Cirsmas izstrādātājam par saviem līdzekļiem jālabo sortimenta pievešanas gaitā sabojātie ceļi, kvartālu stigas, bojātie tilti un citas hidrotehniskās būves, pamatojoties uz Īpašnieka pārstāvja sastādītu aktu. Ja iepriekšminētos darbus veic Īpašnieks, Cirsmas izstrādātājam ir jāveic izpildīto darbu apmaksa. Pirms ceļu izmantošanas Īpašnieks veic ceļu posmu stāvokļa foto fiksāciju.
7. Cirsmu izstrādes laikā Cirsmas izstrādātājs ir atbildīgs par visiem tā darbības vai bezdarbības rezultātā Īpašniekam un/vai trešajām personām nodarītajiem zaudējumiem.
8. Cirsmas izstrādātājs pēc mežizstrādes darbu pabeigšanas nodod Īpašniekam cirsmu ar pieņemšanas - nodošanas aktu.
9. Cirsmas izstrādātājs darbu izpildē nodrošina nepieciešamo tehniku, aprīkojumu un cilvēku resursus.
10. Darba veikšanas gaitā Īpašniekam ir tiesības pārtraukt darba izpildes gaitu, ja to prasa drošības vai tehnoloģiskā procesa nodrošinājuma apsvērumi.
11. Cirsmas izstrādes termiņš atbilst Valsts meža dienesta apliecinājuma koku ciršanai termiņam.
12. Saskaņā ar Aizsargjoslu likumu:

12.1. Pirmajos desmit metros gar ūdensobjektu aizsargjoslās baltalkšņus, kur tie ir valdošā suga, var cirst kailcirtē līdz pat 1 ha platībā.

12.2. Cērtot baltalkšņu audzes, ir jāsaglabā vērtīgie koki – ozoli, kļavas, vīksnas, liepas. Koku ciršana nogāzēs, kuru slīpums pārsniedz 30 grādus, ir aizliegta.